recursal/SuperWikiNEXT-32B huggingface dataset:
ระวังสับสนกับ ไมโครนีเซีย
พิกัดภูมิศาสตร์: 24°15′24″N 22°28′16″W﻿ / ﻿24.25667°N 22.47111°W﻿ / 24.25667; -22.47111

มาคาโรนีเซีย
**มาคาโรนีเซีย** (อังกฤษและสเปน: *Macaronesia*; โปรตุเกส: *Macaronésia*) คือชื่อเรียกรวมของกลุ่มเกาะสี่กลุ่มในมหาสมุทรแอตแลนติกเหนือ นอกชายฝั่งทวีปยุโรปและแอฟริกา แต่ละกลุ่มเกาะประกอบด้วยเกาะจำนวนมากที่เกิดขึ้นจากภูเขาใต้ทะเลบนพื้นมหาสมุทรและมียอดอยู่เหนือพ้นน้ำขึ้นมา กลุ่มเกาะแบ่งออกเป็นสามประเทศ คือ โปรตุเกส สเปน และกาบูเวร์ดี ทางด้านการเมือง เกาะต่าง ๆ ของโปรตุเกสและสเปนเป็นส่วนหนึ่งของสหภาพยุโรป ส่วนทางด้านภูมิศาสตร์ มาคาโรนีเซียเป็นส่วนหนึ่งของแผ่นแอฟริกา โดยตรงบริเวณกลุ่มเกาะอะโซร์สเป็นขอบที่แผ่นแอฟริกาบรรจบกับแผ่นยูเรเชียและแผ่นอเมริกาเหนือ

อ้างอิง
-------

1. ↑  "Where Is Macaronesia?". *WorldAtlas* (ภาษาอังกฤษ). สืบค้นเมื่อ 2019-07-08.
2. ↑  "Countries .::. UCLA Africa Studies Center". *www.international.ucla.edu*. สืบค้นเมื่อ 18 June 2019.
3. ↑  "Canary Islands - Spain". *greenwichmeantime.com*. คลังข้อมูลเก่าเก็บจากแหล่งเดิมเมื่อ 2019-06-18. สืบค้นเมื่อ 18 June 2019.
4. ↑  "Makavol 2010 Teneguia Workshop" (PDF). Avcan.org. คลังข้อมูลเก่าเก็บจากแหล่งเดิม (PDF)เมื่อ 2012-04-25. สืบค้นเมื่อ 2013-09-02.
5. ↑  "Africa-Eurasia plate boundary - I. Jimenez-Munt". *diapiro.ictja.csic.es*. คลังข้อมูลเก่าเก็บจากแหล่งเดิมเมื่อ 2019-10-24. สืบค้นเมื่อ 2018-05-15.
**พรรคความเป็นปึกแผ่นแห่งชาติ** (อังกฤษ: National Solidarity Party; จีนตัวย่อ: 国民团结党; จีนตัวเต็ม: 國民團結黨) เป็นพรรคฝ่ายค้านในสิงคโปร์ ก่อตั้งเมื่อ พ.ศ. 2530 และเข้าร่วมในพันธมิตรประชาธิปไตยสิงคโปร์เมื่อ พ.ศ. 2544 ก่อนจะถอนตัวออกมาใน พ.ศ. 2550 ปัจจุบันไม่มีสมาชิกพรรคได้รับเลือกตั้ง แต่สตีฟ เชีย อดีตเลขาธิการพรรคได้รับเลือกเป็นสมาชิกสภาแบบไม่ใช่สมาชิกตามรัฐธรรมนูญระหว่าง พ.ศ. 2544 – 2549 ซึ่งคัดเลือกจากผู้ไม่ได้รับการเลือกตั้งที่ได้คะแนนสูงสุด

ประวัติ
-------

พรรคนี้ก่อตั้งโดยนักธุรกิจชนชั้นกลางในเดือนกรกฎาคม พ.ศ. 2530 เข้าร่วมการเลือกตั้งตั้งแต่ พ.ศ. 2531 ใน พ.ศ. 2544 พรรคนี้เป็นสมาชิกร่วมก่อตั้งพันธมิตรประชาธิปไตยสิงคโปร์ โดยร่วมกับพรรคยุติธรรมสิงคโปร์ พรรคประชาชนสิงคโปร์ และองค์การแห่งชาติสิงคโปร์เชื้อสายมลายู ประธานพันธมิตรคือ เชียม ซีตง ผู้นำพรรคประชาชนสิงคโปร์

ในการเลือกตั้ง พ.ศ. 2544 เชียมได้รับเลือกตั้ง ส่วนเชียได้เป็นสมาชิกรัฐสภาแบบนอกรัฐธรรมนูญ ในการเลือกตั้ง พ.ศ. 2549 เชียมได้รับเลือกตั้งอีกครั้ง ส่วนเชียได้เป็นสมาชิกแบบนอกรัฐธรรมนูญเช่นเดิม ต่อมา ใน พ.ศ. 2550 พรรคถอนตัวออกจากพันธมิตรประชาธิปไตยสิงคโปร์ เซบาสเตียน เตา ขึ้นมาเป็นผู้นำพรรคแทนสตีฟ เชีย

วัตถุประสงค์ทางการเมือง
-----------------------

นโยบายของพรรคคือสร้างประชาธิปไตยแบบหลายพรรคการเมือง เป็นกลุ่มการเมืองที่เคลื่อนไหวเพื่อสะท้อนถึงความต้องการและความกังวลของประชาชน เป็นเวทีที่เชื่อถือได้สำหรับประชาชนในการแสดงความคิดเห็นและความกังวลที่มีอิทธิพลต่อการเมืองของรัฐบาล

อ้างอิง
-------

1. ↑

แหล่งข้อมูลอื่น
---------------

* nsp.sg เก็บถาวร 2020-11-09 ที่ เวย์แบ็กแมชชีน
**วิกิรักโลก** (อังกฤษ: Wiki Loves Earth; อักษรย่อ: WLE) เป็นการแข่งขันการถ่ายภาพระดับนานาชาติประจำปีที่จัดขึ้นในช่วงเดือนพฤษภาคม ที่ได้รับการจัดทั่วโลกโดยสมาชิกในชุมชนวิกิพีเดียด้วยความช่วยเหลือจากเครือวิกิมีเดียท้องถิ่นทั่วโลก โดยมีผู้เข้าร่วมกิจกรรมถ่ายภาพของมรดกทางธรรมชาติในท้องถิ่นและภูมิทัศน์ที่สวยงามในประเทศของตน แล้วอัปโหลดไปยังวิกิมีเดียคอมมอนส์ จุดมุ่งหมายของการจัดงานคือการเน้นพื้นที่อนุรักษ์ของประเทศที่เข้าร่วม โดยมีเป้าหมายที่จะส่งเสริมให้ผู้คนได้ภาพของสถานที่ท่องเที่ยวเหล่านี้ และสามารถนำภาพเหล่านั้นมาใช้ใหม่ภายใต้สัญญาอนุญาตเสรีไม่แต่เพียงวิกิพีเดีย หากแต่ใช้ได้สำหรับทุกที่และทุกคน

ภาพถ่ายแชงกรีลารีสอร์ทของปากีสถานที่ชนะรางวัลยอดเยี่ยมของรายการวิกิรักโลก ค.ศ. 2015 
รายการวิกิรักโลกจัดขึ้นครั้งแรกในปี ค.ศ. 2013 ในประเทศยูเครนในฐานะประเทศนำร่อง โดยมีหัวหน้าเป็นนักชาติพันธุ์วิทยาชื่อเยฟเฮน บูเกต ในปีต่อมาการแข่งขันได้ก้าวสู่ระดับสากลและแพร่กระจายไปยังประเทศอื่น ๆ ซึ่งในปี ค.ศ. 2014 การแข่งขันได้รับการขยายออกไปจากทวีปยุโรป โดยมีทั้งหมด 16 ประเทศที่เข้าร่วม ส่วนในกิจกรรมวิกิพีเดียรักโลก ค.ศ. 2015 ได้มีผู้เข้าแข่งขันกว่า 8,500 รายจาก 26 ประเทศ ที่มีการส่งภาพถ่ายกว่า 100,000 ภาพ ประเทศปากีสถานชนะรางวัลยอดเยี่ยมในการประกวดวิกิรักโลก ค.ศ. 2015 กับภาพถ่ายของแชงกรีลารีสอร์ท ที่ตั้งอยู่ในสการ์ดู กิลกิต-บัลติสถาน ประเทศปากีสถาน

กิจกรรมวิกิรักโลกเป็นการแข่งขันพี่น้องกับรายการ Wiki Loves Monuments ซึ่งเป็นการแข่งขันถ่ายภาพระดับนานาชาติประจำปีที่จัดขึ้นในช่วงเดือนกันยายน ที่ซึ่งได้รับการจัดโดยสมาชิกในชุมชนวิกิพีเดียทั่วโลก และมุ่งเน้นไปที่อนุสรณ์สถานทางประวัติศาสตร์รวมถึงแหล่งมรดกในประเทศ ทั้งนี้ Wiki Loves Monuments ได้รับการบันทึกสถิติโลกกินเนสส์ ว่าเป็นการแข่งขันถ่ายภาพที่ใหญ่ที่สุดของโลก

อ้างอิง
-------

1. ↑  "Wiki Loves Earth Competition to Showcase Natural Scenes of Morocco". Morocco World News. 25 April 2015. สืบค้นเมื่อ 15 May 2015.
2. ↑  "Wiki Loves Earth 2015, concours international de photographie, de retour pour une deuxième édition en Algérie". Huff Post Maghreb. 22 April 2015. คลังข้อมูลเก่าเก็บจากแหล่งเดิมเมื่อ 2018-02-09. สืบค้นเมื่อ 15 May 2015.
3. ↑  "Pakistani photo wins first place in Wiki Loves Earth contest 2015". Dawn. 17 October 2015. สืบค้นเมื่อ 17 October 2015.
4. ↑  "Стартував фотоконкурс «Вікі любить Землю»". คลังข้อมูลเก่าเก็บจากแหล่งเดิมเมื่อ 2014-04-25. สืบค้นเมื่อ 2017-02-20.
5. ↑  Семенюк Віктор. В авангарді Європи // Культура і життя. – 2015. – 1-9 січня. - №1-2 (4624-4625). – С. 4.
6. ↑  Guinness World Records, Largest photography competition, 2012.
7. ↑  "Wikipedia's second international photo contest "Wiki Loves Earth" to start on May 1". Kyiv Post. 28 April 2014. สืบค้นเมื่อ 15 May 2015.
8. ↑  SAQIB, QAYYUM (4 June 2015). "Wiki Loves Earth: Top 10 pictures from Pakistan". Dawn. สืบค้นเมื่อ 4 June 2015.
9. ↑  "Pakistani photo wins first place in Wiki Loves Earth contest 2015". Dawn. 17 October 2015. สืบค้นเมื่อ 17 October 2015.
10. ↑  Saqib Qayyum (25 October 2014). "Wiki Loves Monuments: Top 10 pictures from Pakistan". Dawn. สืบค้นเมื่อ 15 May 2015.
11. ↑  Sheharyar, Rizwan (21 September 2014). "Awaiting images worth a thousand words!". Dawn. สืบค้นเมื่อ 15 May 2015.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**วิกิรักโลก**

* เว็บไซต์ทางการ
**ติตุส ฟูลวิอุส ยูนิอุส มากริอานุส** (เสียชีวิตเมื่อ ค.ศ. 261) หรือที่รู้จักกันในนาม **มากริอานุส มินอร์** เป็นผู้แย่งชิงตำแหน่งจักรพรรดิชาวโรมัน มากริอานุสเป็นบุตรชายของฟูลวิอุส มากริอานุส หรือที่เรียกว่า มากริอานุส มายอร์

ประวัติ
-------

แม้ว่าบิดาของมากริอานุสจะมาจากครอบครัวนักขี่ม้า แต่มารดาของมากริอานุส มินอร์นั้นมีชาติกำเนิดอันสูงส่งและนามของนาง คือ ยูเนีย ตาม*ฮิสตอเรีย เอากุสตุส* ซึ่งเป็นเอกสารที่ไม่น่าเชื่อถือบ่อยครั้ง เขาได้ทำหน้าที่เป็นผู้ควบคุมทหารในช่วงรัชสมัยของจักรพรรดิวาแลริอานุส

มากริอานุส ผู้เป็นบิดา และกวีเอตุส ผู้เป็นพี่ชายอยู่ในบริเวณเมโสโปเตเมียในปี ค.ศ. 260 เพื่อการทำสงครามกับจักรวรรดิซาเซเนียนของจักรพรรดิวาแลริอานุส เมื่อกองทัพโรมันพ่ายแพ้และจักรพรรดิถูกจับพระองค์ ด้วยความช่วยเหลือจากบิดาของเขา ซึ่งเป็นผู้ดูแลสมบัติของจักรพรรดิ และด้วยอิทธิพลของบาลิสตา ซึ่งเป็น*ไปรเฟกตุส*ของจักรพรรดิวาแลริอานุส ทำให้มากริอานุสได้รับตำแหน่งจักรพรรดิพร้อมกับพี่ชายนามว่า กวีเอตุส ผ่านการเลือกตั้งโดยกองทัพ ตรงกันข้ามกับจักรพรรดิกัลลิเอนุสที่ชอบด้วยกฎหมาย ซึ่งเป็นพระราชโอรสและเป็นจักรพรรดิร่วมกับจักรพรรดิวาแลริอานุส ซึ่งอยู่ไกลออกไปทางตะวันตก จักรพรรดิสองพี่น้องเป็นที่รู้จักในภาคตะวันออกของจักรวรรดิ โดยมีฐานที่มั่นในอียิปต์ ซึ่งเป็นจังหวัดที่จัดหาธัญพืชให้กับกรุงโรม

หลังจากรักษาชายแดนเปอร์เซียได้ชั่วคราว มากริอานุส มายอร์และมากริอานุส มินอร์ก็ย้ายไปทางตะวันตกเพื่อโจมตีและกำจัดจักรพรรดิกัลลิเอนุส อย่างไรก็ตาม ทั้งสองก็พ่ายแพ้ในฤดูใบไม้ร่วงปี ค.ศ. 261 โดยเอาเรออลุส และต่อมาถูกสังหารโดยทหารของพวกเขาเองที่คำขอของบิดา[]

อ้างอิง
-------

1. ↑  รูปจำลองของมากริอานุสและจักรพรรดิร่วมกวีเอตุสเฉลิมฉลองให้กับกองทัพ ความมั่นใจในชัยชนะ และการมาถึงของเวลาแห่งความสุขที่คาดการณ์ไว้ล่วงหน้า หัวข้อทั้งหมดนี้มีความสำคัญมากในช่วงเวลาฉุกเฉิน เมื่อจักรวรรดิโรมันสูญเสียจักรพรรดิในการสู้รบกับจักรวรรดิซาเซเนียน และกองทัพอยู่ลึกเข้าไปในดินแดนของศัตรู
2. 1 2  Jones, pg. 528
3. 1 2 3  Körner,
**ปลาฉนากจะงอยปากแคบ** (อังกฤษ: Knifetooth sawfish, Pointed sawfish; ชื่อวิทยาศาสตร์: *Anoxypristis cuspidata*) ปลากระดูกอ่อนชนิดหนึ่ง ในวงศ์ปลาฉนาก (Pristidae) จัดเป็นปลาฉนากเพียงชนิดเดียวที่อยู่ในสกุล *Anoxypristis* โดยมาจากภาษากรีก *oxy* (οξυ) หมายถึง "คม", *pristis* (πρίστης) หมายถึง "เลื่อย" และ *custidata* มาจากภาษาละตินคำว่า *cuspidatus* หมายถึง "จุด"

ลักษณะ
------

เปรียบเทียบลักษณะความกว้างของจะงอยปาก ฟัน ลักษณะและขนาดของหางและครีบอก และตำแหน่งของครีบหลังเทียบกับครีบเอว ในปลาฉนากจะงอยปากกว้าง (*P. pristis* - บน) ปลาฉนากเขียว (*P. zijsron* - กลาง) และ ปลาฉนากจะงอยปากแคบ (*Anoxypristis cuspidata* - ล่าง)
มีรูปร่างเหมือนปลาฉนากทั่วไป แต่มีรูปร่างเพรียวกว่า ส่วนหัวแคบกว่า สีลำตัวเป็นสีน้ำตาลหรือสีเทา จะงอยปากแคบกว่าปลาฉนากจะงอยปากกว้าง (*Pristis microdon*) และมีจำนวนซี่ฟันมากกว่า คือ มีจำนวน 23-35 คู่

ขนาดโตเต็มที่ราว 4 เมตร เป็นปลาฉนากอีกชนิดหนึ่งที่สามารถปรับตัวให้อยู่ในน้ำจืดได้ พบตามชายฝั่งของทะเลอินโด-แปซิฟิก, ทะเลแดง, อ่าวเปอร์เซีย, ปาปัวนิวกินี, ออสเตรเลียทางตอนเหนือ, ญี่ปุ่นตอนใต้ รวมถึงปากแม่น้ำขนาดใหญ่ในประเทศไทยด้วย

ปลาฉนากจะงอยปากแคบ จัดเป็นปลาที่ใกล้สูญพันธุ์อย่างวิกฤตตามบัญชีของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN)

อ้างอิง
-------

1. ↑  Sepkoski, Jack (2002). "A compendium of fossil marine animal genera (Chondrichthyes entry)". *Bulletins of American Paleontology*. **364**: 560. คลังข้อมูลเก่าเก็บจากแหล่งเดิมเมื่อ 2012-05-10. สืบค้นเมื่อ 2008-01-09.
2. 1 2  D'Anastasi, B. Simpfendorfer, C. & van Herwerden, L. (2013). "*Anoxypristis cuspidata* ". *IUCN Red List of Threatened Species. Version 2012.1*. สืบค้นเมื่อ 2012-04-07.`{{cite web}}`: CS1 maint: multiple names: authors list (ลิงก์)
3. 1 2  ราชบัณฑิตยสถาน. *พจนานุกรมฉบับราชบัณฑิตยสถาน พ.ศ. 2525*. กรุงเทพฯ : อักษรเจริญทัศน์, 2539. 972 หน้า. หน้า 244. ISBN 974-8122-79-4
4. ↑  "ITIS". คลังข้อมูลเก่าเก็บจากแหล่งเดิมเมื่อ 2022-07-04. สืบค้นเมื่อ 2010-12-08.
5. ↑  "KNIFETOOTH SAWFISH". คลังข้อมูลเก่าเก็บจากแหล่งเดิมเมื่อ 2008-03-02. สืบค้นเมื่อ 2008-03-03.

คอมมอนส์ มีภาพและสื่อเกี่ยวกับ:  
***Anoxypristis cuspidata***

แหล่งข้อมูลอื่น
---------------

* รูปและข้อมูลปลาฉนากจะงอยปากแคบ
โลโก้ของการประชุมวิกิเมเนีย 2012 ซึ่งจัดขึ้นที่วอชิงตัน ดี.ซี. สหรัฐอเมริกา
ภาพถ่ายกลุ่ม
**วิกิเมเนีย 2012** (อังกฤษ: Wikimania 2012) เป็นการประชุมวิกิเมเนียครั้งที่แปด และได้รับการจัดขึ้น ณ วันที่ 12–15 กรกฎาคม ค.ศ. 2012 ที่มหาวิทยาลัยจอร์จ วอชิงตัน ในวอชิงตัน ดี.ซี. โดยมีผู้เข้าร่วมประชุมกว่า 1,400 คน จาก 87 ประเทศ นอกจากนี้ กระทรวงการต่างประเทศสหรัฐอเมริกา ยังได้เข้าร่วมงานวิกิเมเนีย 2012 ในการเป็นเจ้าภาพการประชุมโดยใช้ชื่อ *Tech@State:Wiki.Gov* ซึ่งมุ่งเน้นไปที่ "ความรู้ความร่วมมือและการใช้งานของวิกิในภาครัฐ"

รูปแบบการประชุมที่โดดเด่นนี้ มีความจำเป็นต้องปรับปรุงอินเตอร์เฟซแบบเก่ากับแบบที่ล้าสมัย ด้วยเครื่องมือวิกิมีเดียแบบใหม่เพื่อดึงดูดและเก็บรักษาผู้แก้ไขให้มากขึ้น รวมถึงการสร้างเว็บไซต์วิกิมีเดียในลักษณะของการเชิญชวนและเป็นมิตรมากยิ่งขึ้น โดยเฉพาะอย่างยิ่งที่รวมถึงเหล่าสุภาพสตรี นิตยสาร*ดิแอตแลนติก* ได้แสดงตารางในที่ประชุม ซึ่งเผยให้เห็นว่าจำนวนของผู้ดูแลระบบรายใหม่ได้ลดลงอย่างมากในช่วงไม่กี่ปีที่ผ่านมา

ในระหว่างการเปิดงาน จิมมี เวลส์ ซึ่งเป็นผู้ก่อตั้ง ได้แสดงความคิดเห็นต่อ*การประท้วงร่างรัฐบัญญัติโซปาและพีปา* ของเดือนมกราคม ค.ศ. 2012 โดยได้กล่าวว่า "เมื่อผมไปเยี่ยมเจ้าหน้าที่ของรัฐในขณะนี้ พวกเขากำลังกลัวนิด ๆ หน่อย ๆ" อย่างไรก็ตาม เขาได้ย้ำถึงความมุ่งมั่นของวิกิมีเดียที่จะ*เป็นกลางทางการเมือง* ยกเว้นที่เกี่ยวกับ "สิ่งที่สำคัญที่สุดที่มีผลกระทบโดยตรงการทำงานของเรา" เวลส์เห็นด้วยกับวิทยากรแมรี การ์ดิเนอร์ ผู้ร่วมก่อตั้งเอดาอินิทิเอทีฟ ที่วิกิมีเดียต้องทำมากขึ้นในการเพิ่มจำนวนของผู้แก้ไขบทความที่เป็นสุภาพสตรี เธอกล่าวว่า "ในฐานะที่เป็นโครงการของการเปลี่ยนแปลงทางสังคม ถึงแม้ว่ามันจะไม่ได้เป็นโครงการกิจกรรม แต่ชุมชนวิกิพีเดียก็มีความรับผิดชอบทั้งต่อภารกิจนี้ และเพื่อผู้คนในโลกนี้ที่เดินทางไปสู่ความหลากหลาย — เพื่อเพิ่มขนาดของร่มแห่งโลกใบนี้"

อ้างอิง
-------

1. ↑  Nicholas Bashour, Wikimania 2012 swan song, Wikimedia website, July 17, 2012.
2. ↑  U.S. Department of State Hosts Tech@State:Wiki.Gov Conference, press release issued by U.S. Department of State on July 9, 2012.
3. ↑  Wikipedia hits defining moment in social Web era Agence France-Presse, July 14, 2012
4. ↑  Hayley Tsukayama,Wikimania hits D.C. as Wikipedia faces changes, Washington Post, July 14, 2012.
5. ↑  Robinson Meyer, 3 Charts That Show How Wikipedia Is Running Out of Admins, The Atlantic, July 16, 2012.
6. ↑  Jennifer Martinez, Wikipedia co-founder: Officials 'afraid' when our site goes dark เก็บถาวร 2012-10-27 ที่ เวย์แบ็กแมชชีน, The Hill, July 12, 2012.
7. ↑  Jason Koebler, Wikipedia Open to Future Blackout Protests of SOPA-Like Bills, U.S. News and World Report, July 12, 2012.
8. ↑  Amar Toor, Jimmy Wales, Mary Gardiner address Wikipedia's gender gap at Wikimania conference, The Verge, July 15, 2012.
9. ↑  Wikimania 2012 tackles diversity issues, Wikinews, July 14, 2012.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**วิกิเมเนีย 2012**

* Official Wikimania 2012 website
**เฮนรี นอร์ริส** (อังกฤษ: Henry Norris) เป็นนักธุรกิจชาวอังกฤษ ร่ำรวยมาด้วยการเป็นนักพัฒนาที่ดินในตะวันออกเฉียงใต้ของกรุงลอนดอน เป็นคนที่ค่อนข้างเผด็จการ รูปร่างผอมและไว้หนวด เขายินดีรับคำติชมและคำติเตียน เป็นคนที่มีอิทธิพลสูง โน้มน้าวจิตใจคนเก่ง ได้รับพระราชทานยศในปี 1917 เป็นนายกเทศมนตรีของฟูแลมนาน 7 ปี ถือได้ว่าเป็นผู้หนึ่งที่มีอิทธิพลสูงต่อฟุตบอลลีกสนิทกับสมาชิกของลีกและคณะกรรมการด้านจัดการ โดยเฉพาะประธานลีก "จอห์น แม็คเคนน่า" เมื่อใดที่เขาเสนอเรื่องราวต่าง ๆ มักได้รับการยอมรับเสมอ 

นอร์ริส เข้ามาเป็นประธานสโมสรฟุตบอลฟูแลมในปี 1902 และในปี 1903 ฟูแลมได้เลื่อนชั้นขึ้นดิวิชั่น 1 ภายใต้การคุมทีมของ แบร๊ดชอว์ อดีตผู้จัดการทีม*วูลิช อาร์เซนอล* และได้เป็นแชมป์ดิวิชั่น 1 ในปี 1906 และในปี 1907 ฟูแล่มได้สมัครเข้าร่วมฟุตบอลลีกได้รับคัดเลือกให้อยู่ในลีกด้วยคะแนนเสียงถึง 28 เสียง แทนที่เบอร์ตัน ยูไนเต็ด ด้วยอิทธิพลของเขา

นอร์ริส ทำให้ฟูแล่ม เฟื่องฟูได้อย่างรวดเร็ว นอร์ริส ได้เข้ามาบริหาร'*วูลิช อาร์เซนอล*ในปี ค.ศ. 1910 ซึ่งเป็นช่วงที่สโมสรอยู่ในสภาวะล้มละลายและมีปัญหาทางด้านการเงินอย่างสูง โดยในขณะนั้นเขาได้นั่งเป็นบอร์ดบริหารของสโมสรฟูแล่มควบคู่ไปด้วย
**ปลาจิ้มฟันจระเข้ยักษ์** (อังกฤษ: Freshwater pipefish; ชื่อวิทยาศาสตร์: *Doryichthys boaja*) เป็นปลาน้ำจืดชนิดหนึ่ง อยู่ในวงศ์ม้าน้ำและปลาจิ้มฟันจระเข้ (Syngnathidae) วงศ์ย่อย 
Syngnathinae มีรูปร่างแปลกไปจากปลาทั่ว ๆ ไป กล่าวคือ มีรูปร่างเรียวยาวคล้ายกิ่งไม้ สัณฐานเป็นเหลี่ยม เกล็ดได้เปลี่ยนรูปกลายเป็น แผ่นกระดูกแข็ง เป็นข้อรอบตัว จะงอยปากยื่นแหลม ปลายปากคล้ายปากแตร ไม่มีฟัน ใช้ปากดูดอาหาร ลำตัวมีสีน้ำตาลเขียว และมีลายดำเป็นวงทั่วตัว ว่ายน้ำเชื่องช้า อาหารได้แก่ แมลงน้ำ, ลูกกุ้ง, ลูกปลาขนาดเล็ก และแพลงก์ตอนสัตว์ มีความยาวประมาณ 16-47 เซนติเมตร

ปลาในวงศ์นี้ โดยมากเป็นปลาทะเล พบในน้ำจืดเพียงไม่กี่ชนิด มีลักษณะเฉพาะ คือ เมื่อวางไข่ ตัวผู้จะเป็นฝ่ายอุ้มท้องโดยตัวเมียจะวางไข่ไว้ที่หน้าท้องตัวผู้ และตัวผู้จะเป็นผู้ดูแลจนกระทั่งไข่ฟักเป็นตัว

ปลาจิ้มฟันจระเข้ยักษ์ พบอาศัยอยู่บริเวณผิวน้ำ ในแม่น้ำลำคลองและหนอง, บึง ทางน้ำติดต่อกับแม่น้ำ  ทั่วทุกภาคของประเทศไทย สำหรับภาคใต้พบมากในส่วนของทะเลน้อยของทะเลสาบสงขลา โดยมักหลบซ่อนอยู่ใต้กอพืชน้ำหรือผักตบชวา

ไม่ใช้สำหรับการบริโภค แต่ในสูตรยาจีน ใช้ตากแห้งเพื่อเป็นสมุนไพรทำยาเช่นเดียวกับม้าน้ำ และนิยมเลี้ยงเป็นปลาสวยงาม แต่ก็เป็นชนิดที่เลี้ยงยากมาก เนื่องจากปากมีขนาดเล็ก ผู้เลี้ยงจึงหาอาหารให้กินได้ลำบาก

อ้างอิง
-------

1. 1 2  จาก IUCN (อังกฤษ)
2. ↑  ไม้จิ้มฟันจระเข้ยักษ์ จากโลกวันนี้

แหล่งข้อมูลอื่น
---------------

* รูปและข้อมูลปลาจิ้มฟันจระเข้ยักษ์ (อังกฤษ)


คอมมอนส์ มีภาพและสื่อเกี่ยวกับ:  
**ปลาจิ้มฟันจระเข้**
**วิกิเมเนีย 2014** (อังกฤษ: Wikimania 2014) เป็นการประชุมวิกิเมเนียครั้งที่สิบ ซึ่งจัดขึ้น ณ วันที่ 8–10 สิงหาคม ค.ศ. 2014  โดยได้มีการเสนอการเป็นเจ้าภาพอย่างเป็นทางการขึ้นในเดือนธันวาคม ค.ศ. 2012 โดยในเดือนพฤษภาคม ค.ศ. 2013 กรุงลอนดอนได้รับเลือกให้เป็นเมืองเจ้าภาพ โดยเมืองที่เสนอการเป็นเจ้าภาพอื่น มีเพียงอารูชา (ประเทศแทนซาเนีย)

การประชุม
---------

ได้มีการประกาศว่าการประชุมนี้จะจัดขึ้นที่ศูนย์ศิลปะบาร์บิกัน ในกรุงลอนดอน

การประชุมมี 5 หัวเรื่อง ควบคู่ไปกับการสรุป ‘ฐานะวิกิ’ ประจำปี อันประกอบไปด้วย[]

* โซเชียลแมชชีน
* อนาคตของการศึกษา
* สื่อประชาธิปไตย
* ทุนการศึกษาเปิด
* ข้อมูลเปิด

อ้างอิง
-------

1. ↑  "Wikimania 2014 London".
2. ↑  Announcement on *Wikimania-l* mailing list
3. ↑  Kiss, Jemima (23 July 2013). "Wikipedia's Jimmy Wales explains its mission to be mainstream". *theguardian.com*. Guardian Media Group. สืบค้นเมื่อ 4 November 2013.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**วิกิเมเนีย 2014**

วิกิท่องเที่ยว มีคำแนะนำการท่องเที่ยวสำหรับ ***Wikimania 2014 London Guidebook***

* เว็บไซต์ทางการ
**วัดเจษฎาราม** เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่ในตำบลมหาชัย อำเภอเมืองสมุทรสาคร จังหวัดสมุทรสาคร

วัดสร้างเมื่อใดไม่แน่ชัด แต่บริเวณวัดเดิมเคยเป็นที่ตั้งของพระอุโบสถต่อมาในปี พ.ศ. 2401 พระอาจารย์น่วม จากวัดแสมดำ คหบดี และชาวบ้านตำบลมหาชัยได้ร่วมกันจัดสร้างขึ้นใหม่ ในชื่อ **วัดธรรมสังเวช** ชาวบ้านเรียก **วัดกระเจ็ด** จนปี พ.ศ. 2439 เจ้าจอมมารดาโหมด ในรัชกาลที่ 5 ได้มาพักแรมอยู่บริเวณวัด ได้ขนานนามให้วัดใหม่ว่า วัดเจษฎาราม ได้รับพระราชทานวิสุงคามสีมา เมื่อ พ.ศ. 2480 เขตวิสุงคามสีมากว้าง 40 เมตร ยาว 80 เมตร ได้รับพระราชทานยกฐานะขึ้นเป็นพระอารามหลวงชั้นตรี ชนิดสามัญตั้งแต่วันที่ 15 มกราคม พ.ศ. 2531

สิ่งสำคัญในวัดคือ พระประธานในพระอุโบสถปางมารวิชัย เรียกกันโดยทั่วไปว่า หลวงพ่อโต พระพุทธรูปยืนปางถวายเนตรหน้าพระอุโบสถ รอยพระพุทธบาทจำลอง ต้นศรีมหาโพธิ์ และรูปหล่อพระครูชัยบริรักษ์ (หลวงปุ่เชย) ทางวัดจัดให้มีงานเป็นประจำทุกปีในวันแรม 11 ค่ำ เดือน 5 นอกจากนี้ยังมีโรงเรียนพระปริยัติธรรม เป็นสนามสอบพระปริยัติธรรมสนามหลวงแผนกธรรมและแผนกบาลีประจำจังหวัดสมุทรสาคร ดำเนินกิจกรรมในการเผยแผ่พระพุทธศาสนา รวมทั้งกิจกรรมเพื่อสาธารณประโยชน์และสังคมสงเคราะห์หลายประการ

รายนามเจ้าอาวาส
---------------

* พระอธิการน่วม พ.ศ. 2401–2418
* พระอธิการยา พ.ศ. 2424–2449
* พระอธิการบัว จงทรงสี พ.ศ. 2450–2462
* พระครูมหาชัยบริรักษ์ (เชย ญาณวฑฒโน) พ.ศ. 2462–2500
* พระราชสาครมุนี (ชะวร โอภาโส ป.ธ.4 น.ธ.เอก) พ.ศ. 2501–2535
* พระครูสาครเจษฎานุยุต (พิเชษฐ ธมมธโร) พ.ศ. 2536-2543
* พระเทพสาครมุนี (สมบูรณ์ ปญฺญาวุโธ) พ.ศ. 2543-ปัจจุบัน

อ้างอิง
-------

1. ↑  ภาวิณี รัตนเสรีสุข, ทนงศักดิ์ เลิศพิพัฒน์วรกุล. "วัดเจษฎาราม". *ฐานข้อมูลแหล่งโบราณคดีที่สำคัญในประเทศไทย*.
2. ↑  "วัดเจษฎาราม". *การท่องเที่ยวแห่งประเทศไทย*.
3. ↑  "วัดเจษฎาราม". *สำนักงานจังหวัดสมุทรสาคร*. คลังข้อมูลเก่าเก็บจากแหล่งเดิมเมื่อ 2018-10-06. สืบค้นเมื่อ 2020-07-13.
**วสุพันธุ** (จีนตัวเต็ม: 世親; ; พินอิน: *Shìqīn*; ทิเบต: དབྱིག་གཉེན་ ไวลี: *dbyig gnyen* มีชีวิตอยู่ยุคประมาณ พ.ศ. 859–943) เป็นภิกษุและนักปราชญ์จากแคว้นคันธาระ เป็นผู้อรรถาธิบายอภิธรรมที่เป็นหลักการของนิกายสรวาสติวาทและเสาตรานติกะ วสุพันธุเป็นน้องชายต่างบิดาของอสังคะ เดิมทีเป็นภิกษุนิกายสรวาสติวาท ได้เปลี่ยนมานับถือนิกายมหายานตามอสังคะ เป็นหนึ่งในผู้ก่อตั้งนิกายโยคาจารร่วมกับอสังคะ เป็นหนึ่งในสิบเจ็ดคณาจารย์ในนาลันทา พุทธวิทยาลัยที่ปัจจุบันตั้งอยู่ในรัฐพิหาร

วสุพันธุเกิดที่ปุรุสปุระ (ปัจจุบันคือเปศวาร์) บิดาเป็นพราหมณ์ตระกูลเกาศิกะ ประจำอยู่ในราชสำนัก มีความเชี่ยวชาญเรื่องพระเวท มารดาชื่อ วิริญจี วสุพันธุแต่งอรรถกถาอธิบายอักษยมตินิรเทศสูตรและทศภูมิกสูตร นำหลักการสำคัญของโยคาจารที่อสังคะได้บรรจุไว้ในคัมภีร์ต่าง ๆ ออกมาเผยแพร่แก่นักปราชญ์ในยุคนั้น *คัมภีร์อภิธรรมโกศะ* เป็นผลงานของวสุพันธุที่ใช้กันแพร่หลายในธิเบตและเอเชียตะวันออก วสุพันธุได้นำหลักการทางพระพุทธศาสนาโดยเฉพาะที่เกี่ยวกับวิชญาณ (วิญญาณ) มาจัดระบบสอนในเชิงปรัชญาและอธิบายเชื่อมโยงกับทฤษฎีจิตนิยมแบบต่าง ๆ

อ้างอิง
-------

1. ↑  Niraj Kumar; George van Driem; Phunchok Stobdan (18 November 2020). *Himalayan Bridge*. KW. pp. 253–255. ISBN 978-1-00-021549-6.
2. ↑  พระมหาสมจินต์ สมมาปญโญ. "พุทธปรัชญาโยคาจาร : ประวัติ พัฒนาการ สารัตถธรรม และอิทธิพล".
**วัดเจริญราษฎร์บำรุง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระพัฒนา อำเภอกำแพงแสน จังหวัดนครปฐม

วัดเจริญราษฎร์บำรุง หรือ **วัดหนองพงนก** ได้ประกาศตั้งวัดเมื่อวันที่ 12 กุมภาพันธ์ พ.ศ. 2519 ได้รับพระราชทานวิสุงคามสีมา เมื่อวันที่ 24 ธันวาคม พ.ศ. 2555 ได้รับบริจาคที่ดินจากนายเจริญ เล้าอรุณ และที่สาธารณประโยชน์ ประมาณ 40 ไร่ 3 งาน 28 ตารางวา ใช้ชื่อว่า "วัดเจริญราษฎร์บำรุง" เพื่อเกียรติประวัติแด่นายเจริญ เล้าอรุณ ผู้บริจาคที่ดิน โดยผู้ใหญ่เจริญ เล้าอรุณได้ยกที่ดินก่อนสร้างวัดเมื่อ พ.ศ. 2500 จากนั้นได้ดำเนินการก่อตั้งวัด ได้รับการสนับสนุนจากผู้มีจิตศรัทธาเพื่อสร้างกุฏิ ศาลาการเปรียญ อาคารอเนกประสงค์ เมรุ วิหารและอุโบสถ เริ่มก่อสร้างถาวรวัตถุต่าง ๆ เมื่อ พ.ศ. 2543

จุดเด่นของวัด คือ พระพุทธรูปองค์ใหญ่หน้าอุโบสถ คือ *พระสมเด็จองค์ปฐมปางมหาจักรพรรดิ* ปูชนียวัตถุที่สำคัญ คือ *หลวงพ่อมงคลนิมิต* เป็นพระพุทธรูปปางมารวิชัยศิลาแกะสลักทั้งองค์ สันนิษฐานว่าน่าจะสร้างสมัยอยุธยาตอนปลาย พบที่วัดร้างแห่งหนึ่งในจังหวัดพระนครศรีอยุธยา และอัญเชิญมาประดิษฐานยังวัดเจริญราษฎร์บำรุง เมื่อ พ.ศ. 2518

อ้างอิง
-------

1. ↑  "วัดเจริญราษฎร์บำรุง". ศูนย์ข้อมูลกลางทางวัฒนธรรม.
2. ↑  "บันทึกประเทศไทย ฉบับที่ 114 จังหวัดนครปฐม". p. 86–87.
**เฮนรี ตัน ชัย เซียง ซี ซีเนียร์** (อักษรโรมัน: *Henry Tan Chi Sieng Sy Sr.*) หรือ **ชือ จื้อเฉิง** (จีน: 施至成; พินอิน: *Shī Zhìchéng*) เกิดเมื่อวันที่ 15 ตุลาคม ค.ศ. 1924 เป็นนักธุรกิจชาวฟิลิปปินส์เชือสายจีนในธุรกิจค้าปลีกและอสังหาริมทรัพย์ เสียชีวิตเมื่อวันที่ 19 มกราคม ค.ศ. 2019

ซีเกิดที่มณฑลฝูเจี้ยนก่อนที่ครอบครัวจะอพยพมาอยู่ที่ฟิลิปปินส์ตั้งแต่ซีอายุได้ 12 ปี ต่อมาครอบครัวกลับไปเมืองจีนแต่ซีอยู่ที่ฟิลิปปินส์ต่อและได้เปิดร้านขายรองเท้าเล็กๆในกรุงมะนิลาในปี ค.ศ. 1958 หลายทศวรรษต่อมา ร้านค้าขายรองเท้ากลายเป็นเครือห้างสรรพสินค้าขนาดใหญ่ในชื่อ เอสเอ็มอินเวสต์เมนต์ (SM Investments) มีห้างขนาดใหญ่ 77 แห่งทั่วฟิลิปปินส์และจีน ห้างเล็ก 62 แห่ง ซูเปอร์มาร์เก็ต 56 แห่ง และร้านของชำ 200 แห่ง นอกจากนี้ยังเป็นเจ้าของบังโกเดอโอโร ธนาคารที่ใหญ่อันดับสองของจีนและบริษัลอสังหาริมทรัพย์อีกหลายแห่ง

ซีได้รับการจัดอันดับโดยนิตยสารฟอบส์ให้เป็นบุคคลที่ร่ำรวยที่สุดในฟิลิปปินส์ 11 ปีติดต่อกันก่อจะเสียชีวิต โดยมีมูลค่าทรัพย์สินสุทธิประมาณ 19 พันล้านดอลลาร์ก่อนเสียชีวิต

อ้างอิง
-------

1. ↑  "Board of Directors". SM Investments Corporation webpage. คลังข้อมูลเก่าเก็บจากแหล่งเดิมเมื่อ 2018-06-15. สืบค้นเมื่อ June 15, 2018.
2. ↑  *Biographical Dictionary of New Chinese Entrepreneurs and Business Leaders*. Edward Elgar Publishing. 2009. pp. 160–161. ISBN 1848449518. สืบค้นเมื่อ 25 January 2019.
3. 1 2  Olsen, Robert (January 19, 2019). "Philippines' Richest Man, Henry Sy, Dies At 94". *Forbes* (ภาษาอังกฤษ). สืบค้นเมื่อ January 21, 2019.
4. ↑  Gutierrez, Jason (20 January 2019). "Henry Sy, 94, Dies; Philippines' Richest Man and a Shopping Mall Tycoon". *New York Times*. Associated Press. สืบค้นเมื่อ 25 January 2019.
**แดน เฟาท์ส** หรือ แดเนียล ฟรานซิส เฟาท์ส เป็นนักอเมริกันฟุตบอลอาชีพในเอ็นเอฟแอล เกิดเมื่อวันที่ 10 มิถุนายน ค.ศ. 1960 แดน เฟาท์สเล่นในตำแหน่งควอเตอร์แบคให้กับทีมซานดีเอโก ชาร์จเจอร์ส ตั้งแต่ปี ค.ศ. 1973 - ค.ศ. 1987

ประวัติครอบครัว
---------------

โรเบิร์ต เฟาท์ส บิดาของแดน เฟาท์สเป็นโฆษกสนามให้กับทีมซานฟรานซิสโก โฟร์ตีนายเนอร์สมาอย่างยาวนาน จนได้รับการจารึกชื่อในหอเกียรติยศของเบย์ แอเรีย เรดิโอ ในวัยเด็กแดน เฟาท์สเคยเป็นเด็กเก็บลูกบอลของทีมซานฟรานซิสโก โฟร์ตีนายเนอร์ส ปัจจุบันเขาอาศัยอยู่ในเมืองซิสเตอร์ส รัฐออริกอน

ประวัติการเล่นอเมริกันฟุตบอลอาชีพ
---------------------------------

แดน เฟาท์สถูกดราฟท์เข้าสู่ทีมซานดีเอโก ชาร์จเจอร์สในรอบที่ 3 จากมหาวิทยาลัยออริกอน เขาได้ช่วยพาทีมซานดีเอโก ชาร์จเจอร์สเข้ารอบเพลย์ออฟในช่วงปี ค.ศ. 1979 - ค.ศ. 1982 และผ่านเข้าไปชิงแชมป์สายเอเอฟซี 2 ครั้งในปี ค.ศ. 1980 และค.ศ. 1981 เขาเป็นเจ้าของสถิติควอเตอร์แบคที่ขว้างลูกทำระยะสูงสุดถึง 4 ฤดูกาล เขาสามารถทำระยะจากการขว้างได้เกิน 40,000 หลาตลอดชีวิตการเล่นอเมริกันฟุตบอลอาชีพ ซึ่งถือเป็นสถิติสูงสุดตลอดกาลเป็นอันดับ 3 ของควอเตอร์แบคในเอ็นเอฟแอลทั้งหมด แดน เฟาท์สได้รับการบรรจุชื่อเข้าสู่หอเกียรติยศของนักอเมริกันฟุตบอลอาชีพในปี ค.ศ. 1993
**พรรคคอมมิวนิสต์อันนัม** (เวียดนาม: *An Nam cộng sản Đảng*) เป็นพรรคการเมืองในเวียดนามที่ก่อตั้งขึ้นเมื่อเดือนสิงหาคม พ.ศ. 2472 และสลายตัวไปในเดือนกุมภาพันธ์ พ.ศ. 2472 ก่อตั้งโดยผู้นำสันนิบาตเยาวชนคอมมิวนิสต์ สันนิบาตนี้ก่อตั้งโดยโฮจิมินห์ ซึ่งเป็นสาขาของสันนิบาตเยาวชนปฏิวัติที่มีฐานที่มั่นที่กว่างโจว ทางตอนใต้ของจีน การประชุมครั้งแรกเกิดขึ้นในฮ่องกงเมื่อเดือนพฤษภาคม พ.ศ. 2472 เจิ่น วัน กุง ผู้นำสันนิบาตในตังเกี๋ยได้ประท้วงและออกจากที่ประชุม กุงเดินทางกลับมายังเวียดนามและจัดตั้งพรรคคอมมิวนิสต์อินโดจีนเมื่อ 17 มิถุนายน ส่วนผู้นำคนอื่น ๆ ได้ตัดสินใจไม่เข้าร่วมกับกุงและในเดือนสิงหาคมได้จัดตั้งพรรคคอมมิวนิสต์อันนัมขึ้นมา โดยผู้นำพรรคได้แก่ เล ห่ง เซิน, โห่ ตุ่ง เหมิ่ว และเล กวาง ดัต

เมื่อ 27 ตุลาคม พ.ศ. 2472 โคมินเทิร์นได้แสดงความวิตกกังวลเกี่ยวกับพรรคคอมมิวนิสต์ในเวียดนามทั้งสองพรรคและต้องการให้รวมตัวกัน พรรคทั้งสองจึงรวมเข้าด้วยกันในการประชุมที่เกาลูนเมื่อเดือนกุมภาพันธ์ พ.ศ. 2472 เกิดเป็นพรรคคอมมิวนิสต์เวียดนาม ในครั้งนั้น โฮจิมินห์เป็นตัวแทนโคมินเทิร์นในการประชุม หลังจากนั้น พรรคคอมมิวนิสต์อันนัมจึงสลายตัวไป

อ้างอิง
-------

1. ↑  "Ho Chi Minh and the Communist Movement". คลังข้อมูลเก่าเก็บจากแหล่งเดิมเมื่อ 2009-04-16. สืบค้นเมื่อ 2013-06-21.
2. ↑  template
3. ↑  Duiker, William J. *Ho Chi Minh*, p. 159.
แฌโด
**แฌโด** (ฝรั่งเศส: *Jet d'Eau*, ความหมาย: พวยน้ำ) เป็นน้ำพุขนาดใหญ่ในนครเจนีวา ประเทศสวิตเซอร์แลนด์ ถือเป็นจุดหมายตาที่มีชื่อเสียงที่สุดของนครเจนีวา แฌโดตั้งอยู่ในทะเลสาบเจนีวาบริเวณปากแม่น้ำโรน น้ำพุแห่งนี้ใช้ปั๊มขนาด 500 กิโลวัตต์สองตัวที่กำลังไฟฟ้า 2,400 โวลต์ ทำการปั๊มน้ำขึ้นสู่อากาศที่ความสูง 140 เมตรเป็นปริมาณกว่า 500 ลิตรต่อวินาที นั่นหมายความว่าตลอดเวลาที่น้ำพุแห่งนี้ทำงาน จะมีน้ำปริมาณกว่า 7,000 ลิตรลอยอยู่ในอากาศ

น้ำพุแฌโดได้รับการติดตั้งในปี ค.ศ. 1886 ค่อนไปทางใต้เล็กน้อยจากตำแหน่งปัจจุบัน ซึ่งเมื่อแรกติดตั้งน้ำพุมีความสูงเพียง 30 เมตร ต่อมาในปี ค.ศ. 1891 น้ำพุถูกย้ายมาติดตั้งในตำแหน่งปัจจุบันเพื่อเฉลิมฉลองในงานเทศกาล 600 ปีการก่อตั้งสมาพันธรัฐสวิส และมีการเพิ่มความแรงของน้ำพุเป็นที่ความสูง 90 เมตร ในปี ค.ศ. 1951 มีการเพิ่มความแรงของน้ำพุอีกเป็นความสูงปัจจุบัน ซึ่งต้องสร้างสถานีสูบน้ำแยกต่างหาก

อ้างอิง
-------

1. ↑  Genève Tourisme - Découvrir Genève - Jet d'eau
2. ↑  Ville de Genève - Site officiel - Jet d'eau et Jardin anglais เก็บถาวร 2012-12-01 ที่ เวย์แบ็กแมชชีน
3. ↑  Geneva Jet d’Eau fountain Switzerland
**วัดเชตุพน** เป็นโบราณสถานร้าง ตั้งอยู่นอกกำแพงเมืองสุโขทัยทางด้านทิศใต้ ในตำบลเมืองเก่า อำเภอเมืองสุโขทัย จังหวัดสุโขทัย

วัดเชตุพนมีชื่อปรากฏอยู่ในจารึกวัดสรศักดิ์ กล่าวถึงเหตุการณ์เมื่อกลางพุทธศตวรรษที่ 20 ว่า เมื่อพระมหาเถรธรรมไตรโลกฯ มีศักดิ์เป็นน้าของพระมหาธรรมราชาเจ้าเมืองสุโขทัยพระองค์หนึ่ง ได้กล่าวถึงว่าในงานฉลองวัดสรศักดิ์ ได้นิมนต์พระมหาเถรธรรมไตรโลกฯ มาด้วย อย่างไรก็ดีในจารึกนี้ก็อาจเป็นวัดที่อยู่ใกล้กับวัดสรศักดิ์ก็เป็นไปได้ ในจารึกวัดเชตุพน กล่าวถึงเจ้าธรรมรังษีซึ่งบวชได้ 22 พรรษา มีจิตศรัทธาสร้างพระพุทธรูปขึ้นใน พ.ศ. 2057 มีการกำหนดอายุวัดว่าสร้างระหว่าง พ.ศ. 1835–1955 โดยพิจารณาจากพระพุทธรูปลีลา

วัดเชตุพนมีพระสี่อิริยาบถ (นั่ง นอน ยืน เดิน) ขนาดใหญ่ โดยสร้างอยู่ภายในมณฑปจัตุรมุข องค์พระพุทธรูปปั้นโดยรอบผนังอิฐซึ่งทำหน้าที่เป็นแกนรองรับหลังคา สันนิษฐานว่าคงได้รับอิทธิพลจากศิลปะของพม่าในเมืองพุกาม ถัดไปทางด้านตะวันตกของมณฑปจัตุรมุข มีมณฑปย่อมุมไม้ยี่สิบขนาดเล็กมีหลังคาก่ออิฐซ้อนกันขึ้นไป และใช้หินชนวนขนาดใหญ่ทำเป็นเพดาน ยังปรากฏร่องรอยของพระพุทธรูปประทับนั่งปางมารวิชัย แต่ชำรุดมากแล้ว ภายนอกมีภาพจิตรกรรมเขียนสีดำ แสดงลักษณะลวดลายแบบที่ปรากฏบนเครื่องถ้วยจีน เป็นลายพันธุ์พฤกษา กำแพงแก้วที่ล้อมมณฑปจัตุรมุขนี้สร้างขึ้นจากหินชนวนขนาดใหญ่และหนา โดยมีการสกัดและบากหินเพื่อทำเป็นกรอบและซี่กรงเลียนแบบเครื่องไม้

อ้างอิง
-------

1. ↑  บุณยกร วชิระเธียรชัย, *อฎฐรส คติความเชื่อ และงานสร้างสรรค์พระพุทธปฏิมา*, 69.
2. ↑  อลงกรณ์ ประมวญทรัพย์. "พุทธปฏิมาไสยาสน์ขนาดใหญ่ในดินแดนไทย:คติการสร้างที่ปรับเปลี่ยน และความสัมพันธ์กับขนาดการสร้าง". มหาวิทยาลัยศิลปากร.
3. ↑  "วัดเชตุพน". อุทยานประวัติศาสตร์ สุโขทัย.

| * ด
* ค
* ก
**อุทยานประวัติศาสตร์สุโขทัย** |
| --- |
| ในกำแพงเมือง | 
* พระบรมราชานุสาวรีย์พ่อขุนรามคำแหงมหาราช
* วัดมหาธาตุ
* พิพิธภัณฑสถานแห่งชาติ รามคำแหง
* วัดตระพังเงิน
* วัดศรีสวาย
* วัดตระพังทอง
* วัดสระศรี
* วัดชนะสงคราม
* วัดตระกวน
* ศาลตาผาแดง

 |  |
| นอกกำแพงเมือง | 

|  |  |
| --- | --- |
| ทิศเหนือ | 
* วัดพระพายหลวง
* เตาทุเรียงสุโขทัย
* วัดสังฆวาส
* วัดศรีชุม

 |
| ทิศตะวันออก | 
* วัดช้างล้อม
* วัดตระพังทองหลาง
* วัดเจดีย์สูง

 |
| ทิศใต้ | 
* วัดก้อนแลง
* วัดต้นจันทร์
* วัดเชตุพน
* วัดเจดีย์สี่ห้อง
* วัดศรีพิจิตรกิรติกัลยาราม
* วัดวิหารทอง
* วัดอโสการาม
* วัดมุมลังกา

 |
| ทิศตะวันตก | 
* วัดตะพานหิน
* วัดอรัญญิก
* วัดช้างรอบ
* วัดเจดีย์งาม
* วัดถ้ำหีบ
* วัดมังกร
* วัดพระยืน
* วัดป่ามะม่วง
* วัดตึก
* สรีดภงส์ (ทำนบพระร่วง)

 |

 |
| สถานที่อื่น ๆ | 
* เนินปราสาท
* ศาลพระแม่ย่า

 |
**วัดเจริญวราราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านคลองนางหงษ์ ตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 35 ไร่ ที่ธรณีสงฆ์มีจำนวน 4 แปลง เนื้อที่ 10 ไร่ 62 ตารางวา

วัดเจริญวรารามสร้างขึ้นเมื่อประมาณ พ.ศ. 2384 โดยมีเจ้านายในราชินิกุลนามว่า เจ้าจอมมารดาชุ่ม (หม่อมน้อย) โปรดให้สร้างขึ้น ชาวบ้านนิยมเรียกว่า **วัดน้อย** ได้รับพระราชทานวิสุงคามสีมาครั้งหลังเมื่อวันที่ 23 กรกฎาคม พ.ศ. 2505 และได้ผูกพัทธสีมาเมื่อวันที่ 30 มกราคม พ.ศ. 2509 เขตวิสุงคามสีมากว้าง 30 เมตร ยาว 60 เมตร ในด้านการศึกษา ทางวัดได้เปิดสอนพระปริยัติธรรมมาตั้งแต่ พ.ศ. 2500

บริเวณที่ตั้งวัดเป็นที่ราบลุ่ม แวดล้อมด้วยลำคลอง มีอาคารและเสนาสนะดังนี้ อุโบสถกว้าง 6 เมตร ยาว 12 เมตร บูรณะเมื่อ พ.ศ. 2509 เจดีย์จำนวน 1 องค์ เป็นแบบอยุธยา กุฏิสงฆ์จำนวน 15 หลัง ส่วนมากเป็น 2 ชั้น เป็นอาคารครึ่งตึกครึ่งไม้ ศาลาอเนกประสงค์ และศาลาการเปรียญซึ่งสร้างเมื่อ พ.ศ. 2464 ปูชนียวัตถุที่สำคัญของวัดได้แก่ พระประธานในอุโบสถและหลวงพ่อโสธรจำลอง กว้าง 24 นิ้ว และหลวงพ่อปานจำลอง หน้าตักกว้าง 32 นิ้ว

อ้างอิง
-------

1. ↑  "วัดเจริญวราราม". ศูนย์ข้อมูลกลางทางวัฒนธรรม.
2. ↑  "วัดเจริญวราราม". หน่วยอนุรักษ์สิ่งแวดล้อมธรรมชาติและศิลปกรรมท้องถิ่น จังหวัดสมุทรปราการ.
3. ↑  "วัดเจริญวราราม (วัดน้อย)". อำเภอบางบ่อ จังหวัดสมุทรปราการ.
4. ↑  สมคิด ทองสิมา, บุญมา ศรีสุรเมธี (2526). *ประวัติวัดทั่วราชอาณาจักร เล่ม 2*. กรมการศาสนา กระทรวงศึกษาธิการ. p. 755. `{{cite book}}`: ตรวจสอบค่าวันที่ใน: `|date=` (help)
**วิกิลีกส์** (อังกฤษ: Wikileaks) เป็นเว็บไซต์ที่นำข้อมูลเอกสารของรัฐบาลและบริษัท ซึ่งอนุญาตให้ผู้ใช้สามารถเผยแพร่ เพื่อการกล่าวหาได้ โดยไม่ถูกผลกระทบทางลบกลับจากองค์กรเหล่านั้น เว็บไซต์วิกิลีกส์อ้างว่าการส่งข้อความต่าง ๆ นั้นจะไม่สามารถถูกติดตามได้ ไม่ว่าจากใครก็ตาม

เว็บไซต์ทำงานโดยใช้รุ่นดัดแปลงของซอฟต์แวร์มีเดียวิกิ

ประวัติ
-------

ส่วนหนึ่งของเว็บไซต์พัฒนาโดยผู้คัดค้านรัฐบาลจีน
จากข้อมูลในเว็บไซต์ Wikileaks เป้าหมายหลักของการเปิดโปงคือ กลุ่มประเทศอดีตสหภาพโซเวียต กลุ่มประเทศซับซาฮารา และประเทศในตะวันออกกลาง แต่พวกเขาก็คาดหวังให้เว็บไซต์ถูกใช้งานสำหรับข้อมูลที่รั่วไหลเกี่ยวกับรัฐบาลและบริษัทในประเทศตะวันตก

ในเดือนเมษายน พ.ศ. 2553 วิกิลีกส์ได้เผยแพร่ภาพวิดีโอที่ถูกบันทึกเมื่อวันที่ 12 กรกฎาคม พ.ศ. 2550 แสดงภาพการโจมตีทางอากาศต่อกรุงแบกแดดโดยกองทัพสหรัฐ ที่ทำให้มีพลเรือนชาวอิรักเสียชีวิตเป็นจำนวนมาก จากนั้นในเดือนกรกฎาคม ก็ได้เผยแพร่เอกสารลับที่ไม่เคยถูกเผยแพร่จำนวนมากกว่า 76,900 ฉบับ เกี่ยวกับปฏิบัติการของสหรัฐในอัฟกานิสถาน และในเดือนตุลาคม ก็ได้เผยแพร่เอกสารลับกว่า 400,000 ฉบับเกี่ยวกับสงครามอิรัก

เมื่อปลายเดือนพฤศจิกายน 2553 ทางเว็บไซต์ได้เผยแพร่โทรเลขเอกสารลับและเอกสารปกปิดทางการทูต กว่า 100,000 หน้าของกระทรวงการต่างประเทศสหรัฐอเมริกา จนทำให้นางฮิลลารี คลินตัน รัฐมนตรีกระทรวงต่างประเทศสหรัฐได้ออกแถลงการณ์ประณาม ต่อมาในวันที่ 1 ธันวาคม 2553 ตำรวจสากลได้ออกหมายจับจูเลียน อาสซานจ์ ผู้ก่อตั้งเว็บไซต์ ในข้อหาเกี่ยวกับการล่วงละเมิดทางเพศ จากนั้นเว็บไซต์ได้ถูกแครกเกอร์โจมตีด้วย DDoS จนทำให้ผู้ให้บริการเซิร์ฟเวอร์ในสหรัฐอเมริกาได้ยกเลิก DNS ที่ชี้ไปยังโดเมนเนม WikiLeaks.org ด้วยข้ออ้างว่าถูกโจมตีอย่างหนัก  อย่างไรก็ตาม เว็บไซต์ก็ยังสามารถเข้าถึงได้ผ่านทางไอพีแอดเดรส และโดเมนสำรองที่จดทะเบียนในสวิตเซอร์แลนด์ 

ในเดือนมิถุนายน 2553 รัฐบาลไทยได้ทำการบล็อกการเข้าถึงเว็บไซต์นี้ เนื่องจากเผยแพร่เนื้อหาหมิ่นพระบรมเดชานุภาพฯแต่ในปัจจุบันสามารถเข้าเข้าถึงเว็บไซต์นี้ได้แล้ว

อ้างอิง
-------

1. ↑  Elizabeth Williamson "Freedom of Information, the Wiki Way: Site to Allow Anonymous Posts of Government Documents", วอชิงตันโพสต์, 15 มกราคม พ.ศ. 2550
2. ↑  Referenced via UCLA. "CHINA: Cyber-dissidents launch WikiLeaks, a site for whistleblowers" เก็บถาวร 2007-02-21 ที่ เวย์แบ็กแมชชีน, เซาท์ไชนามอร์นิงโพสต์, 11 มกราคม พ.ศ. 2550
3. ↑  WikiLeaks site down, Assange close to arrest ABC News
4. ↑  WikiLeaks site's Swiss host dismisses pressure to take it offline การ์เดียน
5. ↑  ข้อความทวิตเตอร์จาก Wikileaks อย่างเป็นทางการ

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**วิกิลีกส์**

* Wikileaks
* Mirror sites
Motor vehicle

**ฮอนด้า แจ๊ซ โมดูโล** (อังกฤษ: Honda Jazz Modulo) เป็นรถยนต์นั่งแบบซับคอมแพ็กต์ขนาดเล็ก 5 ประตู ผลิตโดยฮอนด้า เปิดตัวในไทยเมื่อปี 2012 แบรนด์เนม Modulo เทคโนโลยีของฮอนด้า ชื่อ Modulo นี้ กำเนิดขึ้นเมื่อเดือนพฤศจิกายน พ.ศ. 2539 โดยบริษัทฮอนด้า แอคเซส เซลส์ จำกัด ประเทศญี่ปุ่น มาตรฐานระดับชั้นนำ ชื่อนี้ถูกตั้งขึ้นด้วยปณิธานที่จะเป็น "มาตรฐาน" ใหม่แห่งการตกแต่งรถยนต์

แจ๊ซ โมดูโล ประกอบไปด้วยกระจังหน้าโครเมียมแบบโครมดำ และสเกิร์ต กระจังหน้าแบบสปอร์ต ดีไซน์สปอร์ตรอบคัน โดดเด่นยิ่งขึ้นกับสปอยเลอร์หลัง แบบดักเทล ฝาครอบกระจกมองข้างลายคาร์บอน และลายโครเมียม พร้อมด้วยอุปกรณ์อำนวยความสะดวกอื่นๆ มีสีให้เลือกดังนี้ สีแดงแรลลี่ สีขาวทาฟเฟต้า และ สีดำคริสตัล (มุก)

สมรรถนะ เครื่องยนต์เป็นแบบ iVTEC SOHC 4 สูบ หัวฉีดมัลติพอยท์ PGM-Fi 16 วาล์ว 120 แรงม้า ขับเคลื่อนล้อหน้า ระบบควบคุมการเปลี่ยนเกียร์ที่พวงมาลัย (Paddle Shift)เกียร์อัตโนมัติ 5 สปีด ระบบกันสะเทือนหน้าแบบแม็กเฟอรืสัน สตรัท อิสระ และระบบกันสะทือนหลังทอร์ชั่นบีมแบบ H-shape

อ้างอิง
-------

* แคตตาล๊อก แจ๊ซ โมดูโล เก็บถาวร 2013-10-15 ที่ เวย์แบ็กแมชชีน
* รายละเอียดข้อมูล แจ๊ซ โมดูโล เก็บถาวร 2013-10-10 ที่ เวย์แบ็กแมชชีน
* Honda jazz modulo 2013 ราคาฮอนด้าแจ๊สโมดูโล เก็บถาวร 2013-08-06 ที่ เวย์แบ็กแมชชีน
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**นักบุญดอมินิกแห่งโอสมา** (อังกฤษ: Saint Dominic of Osma; ค.ศ. 1170 – 6 สิงหาคม ค.ศ. 1221) **นักบุญดอมินิกแห่งโอสมา** หรือ **นักบุญดอมินิกแห่งกุซมัน** เป็นบาทหลวงโรมันคาทอลิกชาวสเปน ผู้ก่อตั้งคณะดอมินิกัน เชื่อว่าเป็นบุคคลแรกที่นำสายประคำมาใช้ในการสวดภาวนาของชาวคาทอลิก และเป็นนักบุญองค์อุปถัมภ์นักดาราศาสตร์

ประวัติ
-------

นักบุญดอมินิก ในตำนานอ้างว่าท่านเป็นบุตรของเฟลิกซ์ กุซมัน กับบุญราศีฆัวนาแห่งอาซา ถือกำเนิดที่เมืองกาเลรูเอกา ประเทศสเปน มีพี่ชายสองคนชื่ออันโตนิโอและมาเนส

เมื่อโตขึ้นได้เข้าศึกษาเทววิทยาที่มหาวิทยาลัยปาเลนเซีย และรับศีลอนุกรมเป็นบาทหลวงสังกัด **คณะนักบุญออกัสติน** หรือที่รู้จักในนามคณะออกัสติเนียน และได้เป็นอธิการโบสถ์ในที่สุด

เมื่ออายุ 35 ปี สมเด็จพระสันตะปาปาอินโนเซนต์ที่ 3 ได้มอบหมายให้ท่านไปเผยแผ่ศาสนาให้กับชาวเมืองอาลบีซึ่งเป็นพวกนอกศาสนาทางตอนใต้ของฝรั่งเศส ท่านทำงานอย่างอุตสาหะจนชนะใจคนกลุ่มนี้ และทำให้ชาวอาลบีหันมาเข้ารีตจำนวนมาก ในช่วงนี้ท่านได้ก่อตั้งคณะดอมินิกันซึ่งเป็นคณะนักบวชที่เน้นงานวิชาการศาสนา ความยากจนถ่อมตน และไม่ยุ่งเกี่ยวกับการเมือง เพื่อช่วยการเผยแพร่ศาสนา

การถึงแก่กรรม
-------------

ท่านได้ถึงแก่กรรมลงเมื่อวันที่ 6 สิงหาคม ค.ศ. 1221 ที่เมืองโบโลญญาระหว่างการเดินทางกลับจากสมัชชา ก่อนถึงแก่กรรมท่านได้กล่าวสั่งเสียแก่ศิษย์ว่า "จงมีความรัก เมตตา จงรักษาความสุภาพเอาไว้ จงสะสมทรัพย์สมบัติแห่งความยากจนอันศักดิ์สิทธิ์" 

ท่านได้รับการประกาศเป็นนักบุญโดยสมเด็จพระสันตะปาปาเกรกอรีที่ 9 มีวันฉลองตรงกับวันที่ 8 สิงหาคมของทุกปี

สายประคำ
--------

แม่พระแห่งลูกประคำประทานสายประคำแก่นักบุญดอมินิก
ตำนานกล่าวว่า ระหว่างที่นักบุญดอมินิกทำงานเผยแผ่ศาสนาให้กับชาวอาลบีนั้น ท่านได้รับความลำบากเป็นอย่างมากจากการต่อต้านของคนบางกลุ่ม ท่านจึงไปเก็บตัวภาวนาอ้อนวอนพระเจ้าให้คนกลุ่มนี้กลับใจ ตำนานอ้างว่าพระนางมารีย์พรหมจารีและทูตสวรรค์อีกสามองค์ได้มาปรากฏตัว และแม่พระได้ประทานสายประคำแก่ท่าน กำชับว่าการเผยแพร่การสวดสายประคำนี้จะทำให้คนบาปและคนหลงผิดทั้งหลายกลับใจ เมื่อท่านปฏิบัติตามปรากฏว่าการเผยแพร่ธรรมของท่านประสบความสำเร็จเป็นอย่างดี จึงเป็นที่มาของแม่พระแห่งลูกประคำ และทำให้การสวดสายประคำเป็นที่แพร่หลายในกลุ่มชาวคาทอลิกมาจนปัจจุบัน

อ้างอิง
-------

1. ↑  "ประวัตินักบุญดอมินิก". คณะดอมินิกัน. เรียกข้อมูลวันที่ 10 ส.ค. 2553.
2. 1 2  วีรศักดิ์ วนาโรจน์สุวิช, *ประวัตินักบุญตลอดปี*, กรุงเทพ : สมณองค์กรสนับสนุนงานแพร่ธรรมในประเทศไทย, 2550, หน้า 307–8
3. ↑  ประวัตินักบุญตลอดปี, นักบุญดอมินิก ผู้ตั้งคณะโดมีนิกัน" เก็บถาวร 2008-12-02 ที่ เวย์แบ็กแมชชีน.เรียกข้อมูลวันที่ 10 ก.ค. 2553.
4. ↑  การสวดสายประคำ" เก็บถาวร 2009-09-15 ที่ เวย์แบ็กแมชชีน.เรียกข้อมูลวันที่ 11 ส.ค. 2553.

| ก่อนหน้า |  | นักบุญดอมินิก |  | ถัดไป |
| --- | --- | --- | --- | --- |
| **ไม่มี** |  | **มหาธิการคณะดอมินิกัน** (ค.ศ. 1216 - ค.ศ. 1221) |  | **บุญราศีจอร์แดนแห่งแซกโซนี** |
**วัดเจ็ดเสมียน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจ็ดเสมียน อำเภอโพธาราม จังหวัดราชบุรี มีเนื้อที่ 19 ไร่ 6 ตารางวา

วัดเจ็ดเสมียนประกาศตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2519 ชื่อของวัดปรากฏอยู่ในตำนานพระปฐมเจดีย์ ฉบับพระยาราชสัมภารากรและฉบับตาปะขาวรอด ได้บันทึกเรื่องราวของนิทานพื้นบ้านเรื่องพระยากง พระยาพาน เมื่อครั้งที่พระเจ้าแผ่นดินสุโขทัยให้บุตรบุญธรรมคือพระยาพาน ได้ลงมาซ่องสุมผู้คนตั้งอยู่ที่บ้านเจ็ดเสมียน ยังปรากฏเรื่องเล่าสืบต่อมาว่าในคราวเสียกรุงศรีอยุธยาครั้งที่สอง พระเจ้าตากสินมหาราชได้รวบรวมไพร่พลออกจากกรุงศรีอยุธยาเดินทางผ่านมายังเมืองราชบุรี ทรงมีดำริให้ป่าวประกาศรับสมัครชายชาติทหารเพื่อร่วมรบกับข้าศึก ปรากฏว่ามีผู้คนมาสมัครเป็นจำนวนมาก พระองค์จึงโปรดให้รับสมัครผู้รู้หนังสือมาเป็นเสมียนรับลงทะเบียนเพิ่มเติม ปรากฏว่ามีคนมาอาสาทำหน้าที่ดังกล่าวถึง 7 คนละทำการบันทึกรายชื่อทหารได้ทันพลบค่ำพอดี จึงกลายเป็นที่มาของชื่อหมู่บ้าน

นอกจากนั้น "เจ็ดเสมียน" ยังปรากฏอยู่ในบทประพันธ์ต่าง ๆ หลายครั้ง เช่น ใน *นิราศพระแท่นดงรัง* ของสามเณรกลั่น ซึ่งแต่งขึ้นเมื่อ พ.ศ. 2376 ใน *นิราศท่าดินแดง* พระราชนิพนธ์ในพระบาทสมเด็จพระพุทธยอดฟ้าจุฬาโลก *โคลงนิราศตามเสด็จทัพลำน้ำน้อยแขวงเมืองกาญจนบุรี* ของพระยาตรัง *โคลงนิราศทวายของพระพิพิธสาลี* *ลิลิตเสด็จไปขัดทัพพม่าเมืองกาญจนบุรี* พระราชนิพนธ์ในสมเด็จพระบวรราชเจ้ามหาศักดิพลเสพ นิราศไทรโยค พระนิพนธ์ของพระเจ้าบรมวงศ์เธอ กรมพระนราธิปประพันธ์พงศ์ และเรื่องเที่ยวไทรโยคคราวสมเด็จพระราชปิตุลา บรมวงศาภิมุข เสด็จประพาสเมื่อ พ.ศ. 2464

พระราชนิพนธ์เสด็จประพาสไทรโยคในพระบาทสมเด็จพระจุลจอมเกล้าเจ้าอยู่หัว ตอนหนึ่งว่า "วัดเจ็ดเสมียน ลานวัดกว้างใหญ่ ต้นไม้ร่มดูงามนัก เรือลูกค้าจอดอาศัยอยู่ที่นี้มาก บ้านเจ็ดเสมียนนี้เป็นที่ชอบของนักเลงกลอน พอใจจะอยากไหว้วานให้เสมียนมาจดแทบทุกฉบับ ในนิราศพระพุทธยอดฟ้าก็มีว่าถึงเจ็ดเสมียนนี้เหมือนกัน"

ในวิหารหลวงพ่อดำ มีรูปหล่อหลวงพ่อดำซึ่งเป็นเจ้าอาวาสรูปแรก บริเวณวัดยังเป็นที่ตั้งของตลาดเก่า 119 ปี เจ็ดเสมียน

อ้างอิง
-------

1. ↑  "วัดเจ็ดเสมียน". สำนักงานพระพุทธศาสนาแห่งชาติ.
2. ↑  ""เจ็ดเสมียน" ชื่อนี้มีที่มา". กรมศิลปากร.
3. ↑  ศรัญญา สิงหชาติปรีชากุล. "การเกิดขึ้น ดำรงอยู่ และการเปลี่ยนแปลงของตลาดเก่า 119 ปีเจ็ดเสมียน" (PDF). กรมศิลปากร.
**แดเนียล เอ็ดเวิร์ด "แดน" แอครอยด์** (อังกฤษ: Daniel Edward "Dan" Aykroyd; เกิด 1 กรกฎาคม ค.ศ. 1952) เป็นนักแสดง นักแสดงตลก นักเขียนบท และนักดนตรีชาวแคนาดา-อเมริกัน เขามีชื่อเสียงครั้งแรกในฐานะเป็นตัวละครในช่วงไพรม์ไทม์ในรายการ *แซตเทอร์เดย์ไนต์ไลฟ์* ซึ่งทำให้เขาคว้ารางวัลเอมมี่สาขาบทที่โดดเด่นในประเภทคอมเมดี้-วาไรตี้ และรับบทเป็น เรย์ สแตนด์ ในภาพยนตร์ *Ghostbusters* (1984) และ *Ghostbusters II* (1989) ในปี 1990 เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมจากภาพยนตร์เรื่อง *Driving Miss Daisy*

ในปี ค.ศ. 2002 เขาได้รับการจารึกอยู่ใน แคนาดาวอล์กออฟเฟม นอกจากนี้เขายังมีส่วนร่วมในการก่อตั้งสถานที่ดนตรีบันเทิง เฮ้าส์ออฟบลูส์ ในปี ค.ศ. 1992 และแบรนด์วอดก้า คริสตัลเฮดวอดก้าในปี ค.ศ.2007

อ้างอิง
-------

1. ↑  "Canada's Walk of Fame Inducts Dan Aykroyd". Canada's Walk of Fame.

บรรณานุกรม
----------

* Hill, Doug, and Weingrad, Jeff, *Saturday Night: A Backstage History of Saturday Night Live*. Vintage Books, 1986. ISBN 0-394-75053-5.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**แดน แอครอยด์**

* แดน แอครอยด์ ที่อินเทอร์เน็ตมูวีเดตาเบส
Motor vehicle

  

**ฮอนด้า แจ๊ซ ไฮบริด** (อังกฤษ: Honda Jazz Hybrid) เป็นรถยนต์นั่งแบบซับคอมแพ็กต์ขนาดเล็ก 5 ประตู ผลิตโดยฮอนด้า เปิดตัวในไทยเมื่อปี 2012 เป็นเครื่องแรกที่มีเครื่องยนต์ลูกผสมมอเตอร์ไฟฟ้า แจ็ซไฮบริด ถูกเปิดตัวในช่วงกลางอายุของแจ็ซแบบเครื่องยนต์ปกติ รูปลักษณ์ภายนอกจะเหมือนกับรถยนต์แจ๊ซรุ่นธรรมดา แต่มีกันชนหน้าหรือสปอยเลอร์ที่ออกแบบให้ลู่ลมมากยิ่งขึ้น กันชนหน้ามีช่องรับอากาศที่อยู่ตรงกับตำแหน่งของการติดตั้งป้ายทะเบียน กระจังหน้าสีเงิน ไฟท้ายเป็นแบบ LED สัญลักษณ์ไฮบริด มีแบตเตอรี่ที่ให้พลังงานกับมอเตอร์ไฟฟ้าน้ำหนัก 70 กิโลกรัม 

เครื่องยนต์ของ Honda Jazz Hybrid เป็นเครื่องยนต์แถวเรียง 4 กระบอกสูบ 1.3 ลิตร iVTEC 88 แรงม้า เป็นรถยนต์ที่ออกตัวได้เร็ว ตอบสนองต่อการขับขี่ทั้งการเดินทางในเมืองหรือการขับทางไกลได้ดี 

ราคาที่จำหน่าย 768,000 บาท สีขาวมุกเพิ่ม 10,000 บาท

อ้างอิง
-------

* ข้อมูลรถยนต์ ฮอนด้า แจ็ซ ไฮบริด เก็บถาวร 2013-10-10 ที่ เวย์แบ็กแมชชีน
* แคตตาล็อก แจ็ซ ไฮบริด เก็บถาวร 2013-10-10 ที่ เวย์แบ็กแมชชีน
* Honda Jazz Hybrid เทคโนโลยีพลังไฮบริดที่เอื้อมถึง เก็บถาวร 2013-05-23 ที่ เวย์แบ็กแมชชีน
**วิกโตรือยา โฟดาเรานา อาซารันกา** (เบลารุส: Віктóрыя Фёдараўна Аза́ранка) เป็นนักเทนนิสหญิงชาวเบลารุส เธอขึ้นถึงตำแหน่งมือวางอันดับหนึ่งของโลก จากการจัดอันดับเมื่อวันที่ 30 มกราคม ค.ศ.2012 ปัจจุบันเป็นมือวางอันดับสองของโลก อาซารันกาเกิดวันที่ 31 กรกฎาคม ค.ศ. 1989 ก่อนหน้านี้อาซารันกาอยู่อันดับ 8 ของโลกซึ่งเป็นอันดับสูงสุดของเธอที่ทำได้ครั้งแรกเมื่อ 6 เมษายน ค.ศ.2009 จากการคว้าแชมป์เทนนิสรายการ อินเดียนเวลส์ โดยสามารถเอาชนะเซเรนา วิลเลียมส์

แชมป์แกรนด์สแลมแรกของเธอ คือ ออสเตรเลียนโอเพน ในปี 2012 โดยเอาชนะมาเรีย ชาราโปวา ไป 2 เซตด้วยคะแนน 6-3, 6-0 ส่งผลให้เธอขึ้นสู่อันดับ 1 ของโลกทันที และกลายเป็นนักเทนนิสชาวเบลารุสคนแรกที่ได้แชมป์แกรนด์สแลม

อาซารันกาคว้าตำแหน่งชนะเลิศเทนนิสดับเบิลยูทีเอ ทัวร์ในประเภทเดี่ยว 17 รายการจากการเข้าชิงทั้งหมด 31 ครั้ง โดยเป็นรายการเทนนิสระดับแกรนด์สแลม หญิงเดี่ยวทั้งหมด 2 ครั้ง โดยเป็นชัยชนะในรายการออสเตรเลียนโอเพน ทั้ง 2 ครั้ง ในปี ค.ศ.2012 และปี ค.ศ.2013 เธอชนะ หลี่ น่า ในรอบชิงชนะเลิศ 

ในโอลิมปิกฤดูร้อน 2012 เธอได้รับเหรียญทองในการแข่งขันเทนนิสประเภทคู่ผสมและเหรียญทองแดงในการแข่งขันเทนนิสประเภทหญิงเดี่ยว

สถิติการแข่งขันอาชีพ
--------------------

### โอลิมปิก หญิงเดี่ยว รอบชิงเหรียญทองแดง (1)

#### (1 เหรียญทองแดง)

|  |  |  |  |  |  |
| --- | --- | --- | --- | --- | --- |
| **ผลลัพธ์** | **ปี** | **รายการ** | **พื้นผิว** | **คู่แข่งในรอบชิง** | **ผลการแข่งขัน** |
|
| เหรียญทองแดง | 2555 | สหราชอาณาจักร กีฬาโอลิมปิกฤดูร้อน ณ กรุงลอนดอน | หญ้า | รัสเซีย มาเรีย คิริเลนโก้ | 6–3, 6–4 |

### แกรนด์สแลม หญิงเดี่ยว รอบชิงชนะเลิศ (4)

#### (2 ชนะเลิศ - 2 รองชนะเลิศ )

|  |  |  |  |  |  |
| --- | --- | --- | --- | --- | --- |
| **ผลลัพธ์** | **ปี** | **รายการ** | **พื้นผิว** | **คู่แข่งในรอบชิง** | **ผลการแข่งขัน** |
| ชนะเลิศ | 2555 | ออสเตรเลีย ออสเตรเลียนโอเพน | ยาง | รัสเซีย มาเรีย ชาราโปวา | 6–3, 6–0 |
| รองชนะเลิศ | 2555 | สหรัฐ ยูเอสโอเพน | คอนกรีต | สหรัฐ เซเรนา วิลเลียมส์ | 2–6, 6–2, 5–7 |
| ชนะเลิศ | 2556 | ออสเตรเลีย ออสเตรเลียนโอเพน | ยาง | จีน หลี่ น่า | 4–6, 6–4, 6–3 |
| รองชนะเลิศ | 2556 | สหรัฐ ยูเอสโอเพน | คอนกรีต | สหรัฐ เซเรนา วิลเลียมส์ | 5–7, 7–6(8–6), 1–6 |

อ้างอิง
-------

* เว็ปไซต์อย่างเป็นทางการ
* สถิติจาก ITF Juniors เก็บถาวร 2009-02-01 ที่ เวย์แบ็กแมชชีน
* สถิติจาก WTA Tour เก็บถาวร 2009-08-05 ที่ เวย์แบ็กแมชชีน
**วัดเจริญสมณกิจ** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลตลาดใหญ่ อำเภอเมืองภูเก็ต จังหวัดภูเก็ต มีเนื้อที่ดิน 12 ไร่ 3 งาน 4 ตารางวา

วัดเจริญสมณกิจ หรือ **วัดหลังศาล** เพราะวัดตั้งอยู่ด้านหลังของศาลจังหวัด เริ่มสร้างเมื่อ พ.ศ. 2494 โดยชาวบ้านได้ร่วมกันสร้าง โดยได้ซื้อที่ดินจากนายบวร กุลวนิช เนื้อที่ 8 ไร่ สร้างเป็นที่พักสงฆ์ขึ้นถวายพระอาจารย์เทศก์ หรือพระนิโรธรังสีคัมภีร์รปัญญาจารย์ ซึ่งเดินธุดงค์มาจากทางภาคตะวันออกเฉียงเหนือของประเทศไทย พร้อมด้วยพระสหจร ต่อมานายบวร กุลวนิช ได้มอบที่ดินถวายเพิ่ม 4 ไร่ 3 งาน 4 ตารางวา รวมเป็นเนื้อที่ 12 ไร่ 3 งาน 4 ตารางวา ได้รับอนุญาตสร้างวัดเมื่อวันที่ 12 เมษายน พ.ศ. 2503 กระทรวงศึกษาธิการประกาศตั้งเป็นวัดโดยถูกต้องตามกฎหมายเมื่อวันที่ 26 มีนาคม พ.ศ. 2505

วัดเจริญสมณกิจได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 เขตวิสุงคามสีมา กว้าง 30 เมตร ยาว 60 เมตร ได้ผูกพัทธสีมาวันที่ 19 มีนาคม พ.ศ. 2511

ที่ตั้งวัดอยู่เชิงเขาโต๊ะแซะ มีพื้นที่เป็นขั้น ๆ ทั้งหมด 7 ขั้น เสนาสนะในวัดได้แก่ อุโบสถกว้าง 7 เมตร ยาว 21.75 เมตร สร้างเมื่อ พ.ศ. 2511 หลังคา 3 ลด ช่อฟ้าใบระกาประดับด้วยกระจกสี ศาลาการเปรียญกว้าง 9 เมตร ยาว 14 เมตร สร้างเมื่อ พ.ศ. 2498 และกุฏิสงฆ์ จำนวน 18 หลัง นอกจากนั้นยังมีสถานีวิทยุเสียงธรรม ศูนย์เด็กเล็กวัดเจริญสมณกิจ มูลนิธิวัดเจริญสมณกิจ

อ้างอิง
-------

1. ↑  "วัดเจริญสมณกิจ (วัดหลังศาล)". ภูเก็ตสารสนเทศ.
2. ↑  "วัดเจริญสมณกิจ". สำนักงานพระพุทธศาสนาแห่งชาติ.
3. ↑  "วัดเจริญสมณกิจ (วัดหลังศาล)".
ผีไม่มีหน้า
**ผีไม่มีหน้า** (ญี่ปุ่น: のっぺらぼう; โรมาจิ: *Noppera Bou*; ทับศัพท์: นปเปะระโบว) เป็นผีญี่ปุ่นอย่างหนึ่งที่ไม่มีใบหน้า มีแต่หน้าเกลี้ยงๆ คล้ายไข่ ซึ่งแม้แต่ตา จมูก ปาก ไม่มีบนใบหน้าเลย ผีตนนี้มักเที่ยวหลอกหลอนคนผ่านทางในเวลากลางคืน มีตำนานที่เล่าขานในจังหวัดอิวาเตะ ประเทศญี่ปุ่น บางครั้งก็เรียกผีตนนี้ว่า **"มุจินะ"** (ญี่ปุ่น: ムジナ; โรมาจิ: *Mujina*)

ตำนาน
-----

ตามตำนาน เกิดขึ้นที่เนินทางแห่งหนึ่งในจังหวัดอิวาเตะ ในเวลากลางดึก มีชายคนหนึ่งได้เดินทางผ่านบริเวณดังกล่าวเพื่อที่จะเข้าไปในเมือง ได้พบหญิงสาวสวมชุดญี่ปุ่นคนหนึ่งมีท่าทางร้องไห้ ราวกับจะกระโดดลงแม่น้ำเพื่อฆ่าตัวตาย ชายคนดังกล่าวจึงพยายามเข้าไปปลอบใจ และเข้ามากอด และตกใจเมื่อพบว่าใบหน้าของเธอไม่มีหน้า หน้าเกลี้ยงเหมือนไข่ปอก จึงวิ่งหนีไป ราวกับว่าเธอจะวิ่งตามมาด้วย 

จนกระทั่งเขาได้มายังร้านบะหมี่แห่งหนึ่ง เจ้าของร้านได้ถามว่าไปเจออะไรมา เขาตอบว่าเจอผีไม่มีหน้า เจ้าของร้านจึงถามว่า "ลักษณะเป็นแบบนี้ใช่ไหม?" และเจ้าของร้านบะหมี่ลูบหน้าจนหน้าหายกลายเป็นผีไม่มีหน้าอีกตน ชายคนนั้นจึงตกใจและวิ่งหนีออกไปจากร้าน ต่อมาหลังจากนั้น ชายผู้นั้นก็ถูกส่งเข้าโรงพยาบาลวิกลจริต

เรื่องราวที่เกี่ยวกับผีไม่มีหน้านั้น มักจะเป็นผีที่มาหลอกคนที่เดินผ่านทางในเวลากลางคืน และเป็นตำนานในสมัยเอโดะ

อ้างอิง
-------

1. ↑  *เรื่องผีผี* โดย แล็ฟคาดิโอ เฮิร์น แปลโดย ปาริฉัตร เสมอแข, ผุสดี นาวาวิจิต, สำนักพิมพ์ผีเสือ (กรุงเทพมหานคร, พ.ศ. 2543) ISBN 974-14-0143-4
ผีนับจาน
**ผีนับจาน** หรือ **ซะระยะชิกิ** (ญี่ปุ่น: 皿屋敷; โรมาจิ: *Sarayashiki*) หรือ **โอคิคุ** เป็นเรื่องเล่าของวิญญาณที่จะออกมาจากบ่อเก็บน้ำ และเริ่มนับจานตั้งแต่ 1 ใบจนถึง 10 ใบ แล้วจะร้องไห้อย่างหัวใจสลาย

ประวัติ
-------

### เรื่องเล่าที่ 1

ในสมัยอดีตนั้น มีขุนนางผู้หนึ่งชื่อ "อาโอยามะ ชุเซ็น" อาศัยอยู่ที่บ้านบันโซในเมืองเอะโดะ อยู่มาวันหนึ่ง สาวใช้ชื่อ "โอคิคุ" ได้เผลอทำจานของเจ้านายแตกใบหนึ่ง ซึ่งจานใบนั้นเป็นหนึ่งในชุดจานอันล้ำค่าทั้งสิบใบซึ่งนำเข้ามาจากเมืองนานกิงของจีน มีราคาสูง อาโอยามะ ชุเซ็นกับภรรยาสาวซึ่งทั้งคู่มีนิสัยเหี้ยมโหด พวกเขาได้ร่วมกันโยนโอคิคุที่ร้องขออภัยโทษลงในบ่อน้ำแล้วปล่อยให้ตาย หลังจากนั้นก็ได้แจ้งต่อราชการว่าเธอตายเพราะป่วย 

นับจากนั้นสิ่งที่น่าสะพรึงกลัวก็เกิดขึ้นกับครอบครัวอาโอยามะ ในเดือนพฤษภาคมของปีนั้น ภรรยาสาวของขุนนางได้คลอดลูกชาย แต่เด็กกลับไม่มีนิ้วกลางที่มือขวา ซึ่งขาดหายไปหนึ่งนิ้วในบรรดาสิบนิ้ว นอกจากนั้นก็มีเรื่องแปลกๆ เกิดขึ้นอีกมากมาย ทั้งเรื่องที่บ้านของขุนนางชุเซ็นถูกปกคลุมไปด้วยอากาศเย็นยะเยือก และตอนกลางคืนก็จะมีไฟประหลาดออกมาจากบ่อน้ำที่โอคิคุ ตาย แล้วมีเสียงอันน่าขนลุกของผู้หญิงว่า "หนึ่งใบ... สองใบ... สามใบ... สี่ใบ... ห้าใบ... หกใบ... เจ็ดใบ... แปดใบ... เก้าใบ..." แล้วร้องไห้สะอึกสะอื้นเป็นแบบนี้ทุกคืนจนคนรับใช้ที่เหลือก็พากันลาออกไปกันหมด ดังนั้นเวลาชุเซ็นจะจ้างคนรับใช้คนใหม่ก็ไม่มีคนมาสมัคร เพราะทุกคนรู้ข่าวลือเรื่องนี้กันหมด 

เมื่อชาวบ้านได้ยินเรื่องนี้ทั้งที่กลัว แต่ก็มีคนใจกล้าลงไปพิสูจน์ พบร่างไร้วิญญาณของเธอจมอยู่ที่ก้นบ่อจริงๆ 

ไม่นานนัก ทางราชการก็รับรู้เหตุการณ์ที่เกิดขึ้นแพร่หลายออกไป แล้วความจริงของฆาตรกรรมโหดจึงได้ถูกเผยขึ้นและเมื่อพิสูจน์แล้ว คนผิดก็ต้องถูกลงโทษ ถึงทางราชการจึงได้กำหนดบทลงโทษชุเซ็น นี่คือเรื่องราวที่อยู่ในหนังสือเรื่อง "บันโชซะระยะชิกิ" (บ้านจานของบันโช) ซึ่งมีไฟประหลาดที่นับจำนวนจานซึ่งออกมาจากน้ำนั้น เรียกว่า "ซาราคาโซะเอะ" (ปีศาจนับจาน)

### เรื่องเล่าที่ 2

บ่อน้ำของโอคิคุที่ปราสาทฮิเมจิในปัจจุบัน
เรื่องเล่าอีกเรื่องที่มีชื่อเสียงของโอคิคุมีที่มาจากเธอเป็นสาวใช้ของอาโอยาม่า ซึ่งอาโอยาม่าเป็นผู้ที่หวังจะโค่นล้มอำนาจของเจ้าเมือง โอคิคุบังเอิญไปได้ยินแผนการเข้า เธอจึงไปเล่าให้คนรักของเธอฟัง ซึ่งคนรักของเธอเป็นทหารเจ้าเมือง แผนการของอาโอยาม่าจึงถูกเปิดโปงและล้มเหลวในที่สุด เมื่ออาโอยาม่ารู้ว่าโอคิคุเป็นคนแอบได้ยินเรื่องแผนการ เป็นต้นเหตุทีทำให้แผนล้มเหลว อาโอยาม่าจึงวางแผนจะสังหารเธอซะ อาโอยาม่าจึงใส่ความโอคิคุว่า เธอขโมยจานที่ล้ำค่าไป 1 ใบซึ่งในชุดจานนั้นจะมี 10 ใบด้วยกัน โอคิคุถูกทรมานจนตาย และถูกทิ้งศพลงบ่อน้ำ

บ่อน้ำของโอคิคุสันนิษฐานว่าอยู่ที่ปราสาทฮิเมจิ แต่ก็มีที่อ้างถึงอีกแห่ง คือ บ่อน้ำของสวนในสถานทูตประเทศแคนาดาที่กรุงโตเกียว ซึ่งเดิมทีเป็นที่ดินของตระกูลอาโอยาม่า

อ้างอิง
-------


* ข้อมูลโอคิคุจาก artelino.com (13/10/2007) (อังกฤษ)



คอมมอนส์ มีภาพและสื่อเกี่ยวกับ:  
**ผีนับจาน**